# laou
## Brezhoneg
### Etimologiezh

    (1499) Louēn er C'hatolikon. Eus ar ger henvrezhonek leu-, kar d'ar gerioù llau e kembraeg ha low e kerneveureg, dezho ar memes ster. Deuet holl eus ur ger keltiek *low-es- a adkaver e bennrann e germaneg, er ger hensaoznek lū-s en deus roet louse e saozneg, hag er ger henuhelalamanek lū-s en deus roet Laus en alamaneg.

### Anv-kadarn

laou /ˈlɔw/ strollder (unanderenn : laouenn, liester : laouennoù)
* (Loenoniezh) Amprevaned a vev e blev an dud, hag a ra vioù anvet nez; arouez ar baourentez (kentoc'h eget hini al loustoni); alies e vez tostaet laou ha c'hwen.
** Kourailhoù laou ha teodoù c'hwen. — (Fañch an Uhel, Soniou Breiz-Izel 2, Pariz, 1891, 1971, p. 2.)
** Ar grib, lakaet da dremen dre ar blev, a zastume al laou hag o lakae da gouezhañ en asied. — (Goulven Jacq, Pinvidigezh ar paour, Al Liamm, 1977, p. 44.)
** Pa veze kavet ul laouenn ruz e veze lavaret : « Ur bloaz all da vevañ ». — (Goulven Jacq, Pinvidigezh ar paour, Al Liamm, 1977, p. 45.)

#### Deveradoù

* dilaouiñ
* foar al laou
* kaoc'h-laou
* laoua
* laouañ
* laou-dar
* laou-douar
* laoueg
* laouegaj
* laouegezh
* laouek
* laou-faraon
* laou-koad
* laou-korf
* laou-kroc'hen
* laou-mor
* laou-palafek
* morzholig al laou

#### Troioù-lavar

* brochañ laou : ober traoù dister
* chom d'ober laou : ober traoù dister
* fritañ laou : bevañ en dienez
** fritañ laou ar garantez war billig ar baourentez
* hejañ e laou da unan bennak
* klask laou
** klask laou e lec'h ma ne vez ket nez
* lazhañ laou evit gwezhañ o c'hroc'hen
* spazhañ laou

#### Krennlavaroù

* Da bep hini yec'hed C'hwen en e c'holc'hed Ha laou en e roched.
* Deiz Gouel Sant Adrian E trec'h al laou war ar c'hwen. — (Jules Gros, Le trésor du breton parlé Troisième Partie, 1974, p. 321.)
* Laou zo nobl, c'hwen n'int ket.
* C'hwen diwar c'hwen, Laou diwar laou, Diwar laou ne vez ket c'hwen.

#### Troidigezhioù

* kenemglevioù etrebroadel : Phthiraptera unander
* alamaneg : Laus unander
* arabeg : قَمْلَةٌ (qámla) unander
* esperanteg : pedikoj
* finneg : täi unander
* galizeg : piollo unander
* galleg : pou gourel
* gresianeg : ψείρα (psíra) unander
* ido : lauso unander
* indonezeg : kutu unander
* italianeg : pidocchi
* katalaneg : poll unander
* kembraeg : llau
* kerneveureg : low
* portugaleg : piolho unander
* sámi an Norzh : dihkki unander
* saozneg : lice
* spagnoleg : piojo unander

### Gwelet ivez

* Ar pennad « laou » e-barzh Wikipedia

### Daveoù

Roll an daveoù :
* : Ar c'hCatholicon
* : Lexique Étymologique des termes les plus usuels du Breton Moderne, p. 179.